### Vzorec pogodbe o sofinanciranju projekta

Pogodba je le vzorčna in ministrstvi si pridržujeta pravico, da pogodbo pred podpisom ustrezno dopolnita ali spremenita. Izbrani prijavitelj na javni poziv ima pravico podpis pogodbe, v primeru sprememb, ki bi bile zanj nesprejemljive, zavrniti. To mora izbrani prijavitelj storiti pisno. V kolikor zavrne podpis pogodbe, se šteje, da je odstopil od vloge in da je sklep o dodelitvi sredstev razveljavljen.

**Republika Slovenija, Ministrstvo za kmetijstvo, gozdarstvo in prehrano**, Dunajska cesta 22, 1000 Ljubljana, matična št. 2399253000, davčna št. 31162991 (v nadaljevanju: MKGP), ki ga zastopa ministrica Mateja Čalušić

in

**Republika Slovenija, Ministrstvo za gospodarstvo, turizem in šport**, Kotnikova ulica 5, 1000 Ljubljana, matična št. 2632616000, davčna št. 98577212 (v nadaljevanju: MGTŠ), ki ga zastopa minister Matjaž Han

in

\_\_\_\_\_\_\_\_\_\_\_\_\_\_\_\_\_\_\_\_\_\_\_*(naziv upravičenca)*, \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(naslov upravičenca)*, matična št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, davčna št. SI \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, transakcijski račun: IBAN SI56 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri \_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(ime, priimek ter funkcija)* (v nadaljevanju: upravičenec)

sklenejo naslednjo

**POGODBO**

**št. \_\_\_\_\_\_\_\_\_\_\_\_\_\_\_\_\_\_\_\_\_(MKGP) in št. \_\_\_\_\_\_\_\_\_\_\_\_\_\_\_\_ (MGTŠ)**

**o odobritvi sofinanciranja**

 **»Promocije rabe lesa in lesnih proizvodov ter gozdno lesnih verig v obliki javnih demo lesenih objektov, ki bodo služili kot promocijski objekti na področju lesene gradnje v letu 2025**

**(DEMO LES 2025)«**

**za leto 2025**

**na podlagi Programa porabe sredstev proračunskega sklada za gozdove za leto 2025**

1. člen

 (uvodne določbe)

Pogodbene stranke uvodoma ugotavljajo, da:

* je pravna podlaga za to pogodbo Zakon o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 - popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), [55/15](http://www.uradni-list.si/1/objava.jsp?sop=2015-01-2277) – ZFisP, [96/15](http://www.uradni-list.si/1/objava.jsp?sop=2015-01-3772) – ZIPRS1617, [13/18](http://www.uradni-list.si/1/objava.jsp?sop=2018-01-0544), [195/20](http://www.uradni-list.si/1/objava.jsp?sop=2020-01-3501) – odl. US, [18/23](http://www.uradni-list.si/1/objava.jsp?sop=2023-01-0348) – ZDU-1O, [76/23](http://www.uradni-list.si/1/objava.jsp?sop=2023-01-2386) in 24/25 – ZFisP-1), Proračun Republike Slovenije za leto 2025 (Uradni list RS, št. 123/23 in 104/24), Zakon o izvrševanju proračunov Republike Slovenije za leti 2025 in 2026 (Uradni list RS, št. 104/24, 17/25 – ZFO-1E) in Zakon o gospodarjenju z gozdovi v lasti Republike Slovenije (Uradni list RS, št. 9/16, 36/21 – ZZIRDKG in 140/22 – ZSDH-1A; v nadaljevanju ZGGLRS);
* v skladu s petim odstavkom 33. člena ZGGLRS s sredstvi proračunskega sklada za gozdove (v nadaljevanju: Gozdni sklad) upravlja in z njimi razpolaga MKGP, na podlagi letnega programa porabe sredstev, ki ga na predlog MKGP sprejme Vlada Republike Slovenije;
* MGTŠ v pogodbi nastopa kot razpisovalec (in izplačevalec – *v primeru sredstev iz PP MGTŠ*) sredstev, MKGP pa samo kot izplačevalec sredstev,
* je bila s sklepom št. 340-2/2025/7 z dne 26. 3. 2025 imenovana komisija za vodenje postopka javnega poziva v zvezi s sofinanciranjem investicij iz Gozdnega sklada za promocijo javnih demo lesenih objektov za leto 2025 (v nadaljevanju: komisija);
* je bil dne \_\_.\_\_.2025 v Uradnem listu RS, št. \_\_\_/2025, objavljen Javni poziv za predložitev vlog za sofinanciranje projektov promocije rabe lesa in lesnih proizvodov ter gozdno lesnih verig v obliki javnih demo lesenih objektov, ki bodo služili kot promocijski objekti na področju lesene gradnje v letu 2025 (DEMO LES 2025) ( v nadaljevanju JP);
* je bil s sklepom MGTŠ št. 340-2/2025/\_\_ z dne \_\_.\_\_.2025, potrjen projekt upravičenca*.*
1. člen

 (predmet)

Predmet te pogodbe je sofinanciranje projekta ***»****(naziv projekta)****«***(v nadaljevanju: projekt). *\_\_\_\_\_ (vrsta objekta: npr. vrtec, dom starejših občanov ipd)* je reprezentativen objekt, namenjen promocijskim aktivnostim na področju inovativne lesene masivne gradnje.

Podpora projektu pomeni promocijo lesene gradnje, ki znatno znižuje emisije ogljikovega dioksida, ki je glavni povzročitelj podnebnih sprememb. Poleg najkvalitetnejših in nadstandardnih ekoloških uporabljenih materialov (lesa), bo za zmanjševanje ogljičnega odtisa skrbela pasivna izvedba in uporaba obnovljivih virov energije.

*(kratek opis in namen objekta)*

Projekt se je začel izvajati \_\_.\_\_.202\_.

Predviden datum zaključka projekta je \_\_. \_\_. 202\_.

Upravičenec je dolžan zaključiti vse aktivnosti sofinanciranega dela projekta najkasneje do \_\_. \_\_. 202\_.

Obdobje upravičenosti stroškov in izdatkov se prične 5. 3. 2025 in konča 21. 11. 2025, obdobje upravičenosti javnih izdatkov je od 5. 3. 2025 do 31. 12. 2025.

Vloga in vsi njeni pripadajoči deli ter JP predstavljajo del te pogodbe.

1. člen

 (pogodbena vrednost)

Višina celotnih stroškov projekta je ocenjena na \_\_\_\_\_\_\_\_\_\_\_\_\_\_\_\_\_ EUR, z besedo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_evrov 00/100.

DDV ni upravičen strošek.

MKGP se zavezuje, da bo upravičencu za projekt, iz Gozdnega sklada na podlagi Programa porabe 2025, v letu 2025 zagotovil sredstva v skupni višini do \_\_\_\_\_\_\_\_\_\_\_ EUR (z besedo: \_\_\_\_\_\_\_\_\_\_\_\_\_\_\_\_\_evrov 00/100).

MGTŠ se zavezuje, da bo upravičencu za projekt v letu 2025 zagotovil sredstva v skupni višini do \_\_\_\_\_\_\_\_\_\_\_ EUR (z besedo: \_\_\_\_\_\_\_\_\_\_\_\_\_\_\_\_\_evrov 00/100).

Finančna sredstva za izvajanje aktivnosti po tej pogodbi zagotavlja MKGP na proračunski postavki (PP) 547 Gozdni sklad.

Finančna sredstva za izvajanje aktivnosti po tej pogodbi zagotavlja MGTŠ na proračunski postavki (PP) 231413 – Spodbujanje lesne industrije, na evidenčnem projektu 2130-16-0005 - Spodbujanje lesne industrije.

Številka projekta v Nacionalnem razvojnem programu (NRP): 2180-25-\_\_\_\_.

Prevzem obveznosti MGTŠ in MKGP po tej pogodbi nastopi pod odložnim pogojem, da je projekt uvrščen v veljavni Načrt razvojnih programov.

Skladno s tretjim odstavkom 36. člena ZGGLRS se, ne glede na 33. člen ZGGLRS, sredstva Gozdnega sklada po poplačilu obveznosti iz 3., 5. in 6. točke četrtega odstavka 33. člena ZGGLRS prednostno namenijo za financiranje nalog in obveznosti Sklada kmetijskih zemljišč in gozdov Republike Slovenije (v nadaljevanju: Sklad) iz prvega odstavka 36. člena ZGGLRS, in sicer šele po porabi sredstev, ki so do uveljavitve tega zakona za ta namen zagotovljena na Skladu (prednostno poplačilo obveznosti Republike Slovenije iz pridobitve lastninske pravice na gozdovih na podlagi zakona, ki ureja dedovanje, obveznosti do občin – 25% od letnega nadomestila prihodkov od prodaje lesa iz državnih gozdov ter obveznosti iz naslova davkov, prispevkov in drugih obveznih dajatev, ki izvirajo iz lastninske pravice na državnih gozdovih).

V primeru, da MKGP zaradi nastopa okoliščin iz prejšnjega odstavka nima več na razpolago sredstev za sofinanciranje projekta na podlagi te pogodbe, MKGP in MGTŠ odstopita od pogodbe, sofinanciranje pa se prekine.

1. člen

(namenskost sredstev)

Sredstva, dodeljena po tej pogodbi, so namenska, in jih sme upravičenec uporabljati izključno za izvedbo projekta v skladu s to pogodbo.

V primeru ugotovljene nenamenske porabe sredstev lahko MGTŠ in MKGP odstopita od pogodbe, upravičenec pa je dolžan v roku 30 (tridesetih) dni od pisnega poziva MGTŠ, vrniti prejeta sredstva po tej pogodbi, povečana za zakonske zamudne obresti od dneva nakazila na transakcijski račun upravičenca do dneva vračila v Gozdni sklad oziroma v proračun Republike Slovenije.

1. člen

 (izvajanje projekta)

Aktivnosti po tej pogodbi izvede upravičenec, ki nastopa v razmerju do dobaviteljev oziroma izvajalcev storitev kot naročnik.

Upravičenec se zavezuje, da:

* bo izvedel predmet te pogodbe strokovno, vestno in kvalitetno v skladu z določili te pogodbe in veljavno zakonodajo ter skladno z vlogo na javni poziv;
* bo v roku iz petega odstavka 2. člena zaključil projekt;
* bo pri izvajanju aktivnosti, ki se financirajo v skladu s to pogodbo, dosledno upošteval načelo gospodarnosti in s tem vplival na zmanjšanje stroškov ter bo posloval skladno s predpisi, ki urejajo izvrševanje proračuna, javne finance in javno naročanje;
* bo izvajal aktivnosti dosledno in uspešno, skladno s politikami MGTŠ, za dosego zastavljenih ciljev;
* bo skrbel za zakonito, upravičeno in namensko porabo sredstev Gozdnega sklada za izvedene aktivnosti po tej pogodbi;
* bo pri izvedbi aktivnosti po tej pogodbi sodeloval s predstavniki MGTŠ;
* ne bo odstopil terjatev iz te pogodbe tretjim osebam;
* bo pravočasno izvajal postopke, ki bodo omogočali črpanje sredstev po tej pogodbi;
* bo vse promocijske aktivnosti (označitev in organizacija dogodkov) usklajeval s skrbnikom pogodbe;
* bo do 15. 1. 2026 na MGTŠ posredoval poročilo o finančni realizaciji projekta za preteklo leto, skladno z 171. členom Pravilnika o postopkih za izvrševanje proračuna Republike Slovenije (UL RS, št. št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22, 106/23 in 88/24);
* bo vsako leto do 15. 1. na MGTŠ posredoval poročilo o vseh izvedenih promocijskih aktivnostih v preteklem letu in sicer za leta 2025, 2026, 2027, 2028 in 2029;
* bo ob zaključku celotnega projekta na MGTŠ posredoval končno poročilo (na podlagi obrazca št. 3 - KONČNO POROČILO).
1. člen

 (upravičeni stroški)

Upravičeni stroški po tej pogodbi so:

|  |  |  |
| --- | --- | --- |
| Vrsta stroška | Znesek upravičenih stroškov (v EUR) | Predvidena vrednost sofinanciranja (v EUR)(do 70%) |
| stroški izdelave projektne in druge dokumentacije po 39. členu Gradbenega zakona (GZ-1) |  |  |
| stroški gradnje (pripravljalna in zemeljska dela, gradbena dela, strojne in elektro instalacije, zunanja ureditev…) |  |  |
| stroški informiranja in obveščanja javnosti(do največ 10.000 EUR) |  |  |
| **Skupaj** |  |  |

Višina posamezne vrste stroškov (prelivanje med vrstami stroškov) se lahko spreminja ob oddani vlogi upravičenca in soglasju skrbnika pogodbe na MGTŠ v višini do največ 20% skupnih upravičenih stroškov.

1. člen

 (zahtevek za izplačilo)

 Upravičenec je dolžan posredovati predlog zahtevka za izplačilo skrbniku te pogodbe na strani MGTŠ najkasneje do 27. 11. 2025 z naslednjimi prilogami:

* Obrazec 1 - ZAHTEVEK ZA IZPLAČILO;
* Obrazec 2 - STROŠKOVNIK PROJEKTA, ki vključuje originalne račune oziroma kopije računov z žigom »kopija je enaka originalu« ali drugo specifikacijo, ki zagotavlja revizijsko sled do originalne dokumentacije o dejansko nastalih upravičenih stroških po posameznih aktivnostih po tej pogodbi ter v skladu s prijavljeno vlogo;
* Obrazec 3 – VMESNO POROČILO O IZVAJANJU PROJEKTA.

Za vsebinski pregled predloga zahtevka za izplačilo in prilog je odgovoren skrbnik te pogodbe na strani MGTŠ, ki je dolžan pregledati predlog zahtevka za izplačilo v roku 8 dni.

Osnova za izplačilo je zahtevek za izplačilo, ki ga kot elektronski zahtevek za sofinanciranje (v obliki e-računa) z obveznimi prilogami iz 8. in 9. člena te pogodbe na MKGP izstavi upravičenec, preko Uprave za javna plačila do 27. 11. 2025. V zahtevku se mora upravičenec sklicevati na številko pogodbe MKGP in MGTŠ.

Zahtevek in predlog zahtevka za izplačilo mora podpisati pooblaščena oseba upravičenca.

V primeru potrditve predloga zahtevka za izplačilo s strani skrbnika te pogodbe na strani MGTŠ, le-ta na MKGP posreduje poročilo s pozitivnim mnenjem o predlogu zahtevka za izplačilo, ki vključuje kontrolni list o predlogu zahtevka za izplačilo.

Skrbnik pogodbe na strani MKGP v roku 8 dni od prejema poročila iz prejšnjega odstavka pregleda prejeti zahtevek za izplačilo s prilogami ter zahtevek za izplačilo potrdi oziroma zavrne. V primeru zavrnitve zahtevka o razlogih obvesti upravičencain MGTŠ.

Če upravičenec v roku ne predloži vse zahtevane dokumentacije o upravičenosti stroškov, MKGP zavrne zahtevek za izplačilo brez nadaljnjega preverjanja.

MKGP bo po potrditvi zahtevka na MGTŠ, upravičencu izplačal sredstva po tej pogodbi v roku, kot ga določa veljavni zakon, ki ureja izvrševanje proračuna Republike Slovenije.

1. člen

(upravičenost stroškov in izdatkov)

Upravičenec upravičenost stroškov in izdatkov v posameznem obdobju sofinanciranja dokazuje z dokazili o upravičenosti stroškov in izdatkov, ki so natančneje določena v 9. členu.

Dokazila morajo vselej izkazovati:

* da so stroški dejansko nastali za dela, ki so bila opravljena, za blago, ki je bilo dobavljeno, oziroma za storitve, ki so bile izvedene;
* da je upravičenec ponudnika blaga oziroma izvajalca dejansko iskal na trgu (npr. s pošiljanjem primerljivih povpraševanj oz. s povpraševanjem preko elektronske pošte) (v primeru povpraševanja po telefonu je potrebno narediti uradni zaznamek, ki je podpisan s strani naročnika) (v primerih, kjer lahko blago dobavi oziroma storitev izvede zgolj en ponudnik, je potrebno predložiti ustrezno utemeljitev in jo podkrepiti z dokazili);
* da je dobavljeno blago oziroma storitev bila plačana po tržnih cenah (pri čemer je tržno ceno med drugim mogoče dokazati z razvidom primerljivih ponudb, npr. iz spleta);
* da dobavitelj blaga oziroma izvajalec ni »povezano podjetje« skladno z opredelitvijo iz Priloge I Uredbe 651/2014;
* da je upravičenecpri porabi sredstev vselej spoštoval Zakon o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS, 28/23 in 88/23 – ZOPNN-F; v nadaljnjem besedilu ZJN-3).

Če upravičenecv roku ne predloži vseh zahtevanih dokazil o upravičenosti stroškov, MGTŠ in MKGP zavrneta zahtevek za izplačilo.

1. člen

(dokazila o upravičenosti stroškov)

a) stroški izdelave projektne in druge dokumentacije po 39. členu Gradbenega zakona (GZ-1) (Uradni list RS, št. 199/21, 105/22 – ZZNŠPP, 133/23 in 85/24 – ZAID-A)

Dokazila za uveljavljanje upravičenih stroški izdelave projektne in druge dokumentacije:

- dokumentacija o postopku oddaje javnega naročila;

- pogodba ali naročilnica;

- račun;

- dokazilo o izvedbi (s strani pooblaščenega projektanta potrjena projektno dokumentacijo za pridobitev projektnih in drugih pogojev, projektna dokumentacija za pridobitev mnenj in gradbenega dovoljenja, projektna dokumentacija za izvedbo gradnje, projektna dokumentacijo za odstranitev, projektna dokumentacijo izvedenih del);

- dokazilo o plačilu.

1. Stroški gradnje (pripravljalna in zemeljska dela, gradbena dela, strojne in elektro instalacije, zunanja ureditev…)

Dokazila za uveljavljanje upravičenih stroškov gradnje:

* + dokazilo o lastništvu zemljišč (izpis iz zemljiške knjige), sklenjena notarsko overjena pogodba o najemu, pogodba o ustanovitvi stvarne služnosti, pogodba o ustanovitvi stavbne pravice, koncesijska pogodba ali drugo dokazilo v skladu z Zakonom o stvarnem premoženju države in samoupravnih lokalnih skupnosti;
	+ gradbeno dovoljenje (vključno z vsemi morebitnimi spremembami);
	+ dokumentacija v postopku oddaje naročila;
	+ pogodba, sklenjena z izvajalcem ali naročilnica;
	+ gradbena situacija, potrjena s strani nadzora, račun, e-račun ali druga verodostojna knjigovodska listina;
	+ dokazilo o opravljeni storitvi (npr. zapisniki, fotografije, ipd.);
	+ uporabno dovoljenje in potrdilo o prevzemu (v kolikor obstaja);
	+ dokazilo o plačilu.

Strošek, ki ni upravičen do sofinanciranja:komunalni prispevek**.**

1. Stroški informiranja in obveščanja javnosti

Dokazila za uveljavljanje upravičenih stroškov informiranja in obveščanja javnosti so**:**

* dokumentacija o postopku oddaje javnega naročila;
* pogodba ali naročilnica;
* račun;
* dokazilo o izvedbi (npr. natisnjen oglas, objava, naznanilo, posneta oddaja, izpis internetne strani, drug izdelek, vabilo na novinarsko konferenco/delavnico, seznam udeležencev oz. lista prisotnosti, fotografije, itd.);
* dokazilo o plačilu.
1. člen

(nadzor)

 Upravičenec je za namen nadzora in spremljanja porabe sredstev po tej pogodbi dolžan:

* omogočiti pregled poslovanja MKGP in MGTŠ ter drugim organom na zahtevo pogodbenih strank ter pripraviti poročila o poslovanju in porabi sredstev, ki so predmet te pogodbe. Če se ugotovi, da ravnanje upravičenca ni skladno z veljavno zakonodajo, s predpisi, z njegovimi splošnimi akti ali z določili te pogodbe, se lahko do odprave neskladnosti zadrži izplačilo dogovorjenih pogodbenih sredstev;
* revizijskim organom, MKGP, MGTŠ oziroma zunanji instituciji, ki jo pooblasti MKGP oz. MGTŠ, omogočiti nadzor nad porabo sredstev tako, da je vsak čas možna kontrola ter vpogled v poslovno dokumentacijo;
1. člen

(hramba dokumentacije ter ločeno stroškovno mesto)

Upravičenec je dolžan zagotavljati dostopnost in hrambo celotne originalne dokumentacije, vezane na projekt in zagotavljati MKGP, MGTŠ in drugim nadzornim organom vpogled v navedeno dokumentacijo za potrebe bodočih preverjanj še 5 (pet) let po zaključku projekta.

Upravičenecmora voditi in spremljati porabo sredstev za projekt računovodsko ločeno na posebnem stroškovnem mestu ali po ustrezni računovodski kodi za vse transakcije v zvezi s projektom, tako da je v vsakem trenutku zagotovljen pregled nad namensko porabo sredstev, ne glede na računovodska pravila Republike Slovenije.

1. člen

(sprememba projekta)

Če upravičenec med izvajanjem projekta ugotovi*,* da ne bo mogel izpolniti pogodbenih obveznosti in da bo prišlo do finančne, vsebinske ali časovne spremembe projekta, mora najpozneje v 5 delovnih dneh od nastanka razloga o tem pisno obvestiti MKGP in MGTŠ ter ob tem hkrati pojasniti razloge za spremembo.

Upravičenec mora pred vsako spremembo projekta pridobiti soglasje s strani MKGP in MGTŠ.

MGTŠ in MKGP lahko predlagane spremembe potrdita ali ne potrdita.

Če upravičenec ne izpolni obveznosti iz prvega odstavka tega člena, lahko MKGP in MGTŠ odstopita od pogodbe.

Upravičenec je v primeru iz prejšnjega odstavka dolžan v roku 30 (trideset) dni od pisnega poziva MGTŠ povrniti v Gozdni sklad oziroma v proračun Republike Slovenije neupravičeno prejeta sredstva po tej pogodbi skupaj z zakonitimi obrestmi od dneva nakazila do dneva vračila.

1. člen

 (neizpolnjevanje pogojev javnega poziva)

V primeru, da se neizpolnjevanje pogojev javnega poziva ugotovi po podpisu te pogodbe, lahko MKGP in MGTŠ odstopita od pogodbe o sofinanciranju, pri čemer je upravičenec dolžan v 30 (trideset) dni od pisnega poziva MGTŠ vrniti vsa že prejeta sredstva skupaj z zakonitimi zamudnimi obrestmi od dneva prejema sredstev na njegov transakcijski račun do dneva vračila v Gozdni sklad oziroma v proračun Republike Slovenije.

1. člen

(varovanje osebnih podatkov in poslovnih skrivnosti)

Pogodbene stranke se zavezujejo k varovanju osebnih podatkov in poslovnih skrivnosti v skladu z veljavno zakonodajo, ki ureja varstvo osebnih podatkov in poslovnih skrivnosti, predvsem z Zakonom o varstvu osebnih podatkov (ZVOP-2) (Uradni list RS, št. 163/22), Zakonom o poslovni skrivnosti (ZPosS) (Uradni list RS, št. 22/19) in Zakonom o gospodarskih družbah (ZGD-1) (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C, 18/21,18/23 – ZDU-1O, 75/23 in 104/24).

1. člen

(prepoved dvojnega financiranja)

Upravičenec s podpisom te pogodbe jamči, da za stroške, ki so predmet sofinanciranja po tej pogodbi, ni prejel drugih sredstev iz državnega proračuna, proračuna lokalnih skupnosti, proračuna EU ali drugih javnih virov.

Če se ugotovi, da je upravičenecže prejel tudi druga sredstva iz prejšnjega odstavka ali so mu bila odobrena, ne da bi o tem do sklenitve te pogodbe pisno obvestil MKGP in MGTŠ, lahko MKGP in MGTŠ odstopita od te pogodbe ter zahtevata vrnitev sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od pisnega poziva MGTŠ, povečana za zakonske zamudne obresti od dneva nakazila na transakcijski račun upravičenca do dneva vračila v Gozdni sklad oziroma v proračun Republike Slovenije.

1. člen

(protikorupcijska klavzula)

V primeru, da se pri izvajanju te pogodbe ugotovi, da kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist:

* za pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali
* je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku,

je ta pogodba nična.

1. člen

(skrbniki pogodbe)

Skrbnik pogodbe s strani MKGP je \_\_\_\_\_\_\_\_\_\_\_\_\_\_\_\_\_\_\_, skrbnik pogodbe s strani MGTŠ pa \_\_\_\_\_\_\_\_\_\_\_\_\_\_\_\_\_\_\_\_. Skrbnik pogodbe s strani upravičenca je \_\_\_\_\_\_\_\_\_\_\_\_\_\_\_\_\_\_.

1. člen

(spremembe pogodbe)

Ta pogodba se spremeni ali dopolni le s sporazumno sklenitvijo pisnega dodatka k tej pogodbi.

Za spremembo podatkov v prejšnjem členu te pogodbe zadošča pisno obvestilo drugima dvema pogodbenima strankama.

1. člen

 (reševanje sporov)

Morebitne nerešena vprašanje iz te pogodbe bodo pogodbene stranke urejale sporazumno. V primeru spora je pristojno sodišče v Ljubljani.

1. člen

 (veljavnost)

Ta pogodba začne veljati in se uporabljati z dnem podpisa vseh treh pogodbenih strank. Pogodba velja do izpolnitve vseh obveznosti po tej pogodbi.

1. člen

 (izvodi)

Ta pogodba je podpisana elektronsko.

|  |  |  |
| --- | --- | --- |
| Številka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Kraj in datum:\_\_\_\_\_\_\_\_\_\_\_\_\_\_\_\_\_\_\_\_\_\_ |  | Številka: Kraj in datum:  |
| **Republika Slovenija**Ministrstvo za kmetijstvo, gozdarstvo in prehrano Mateja Čalušićministrica |  | **Republika Slovenija**Ministrstvo za gospodarstvo, turizem in športMatjaž Han minister |
|  |  |  |
| Številka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Kraj in datum:\_\_\_\_\_\_\_\_\_\_\_\_\_\_\_\_\_\_\_\_\_\_ |  |  |
| **\_\_\_\_\_\_\_\_\_\_\_\_\_\_\_\_** *(naziv upravičenca)*\_\_\_\_\_\_\_\_(zakoniti zastopnik upravičenca)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(funkcija)* |  |  |

Priloge:

* Obrazec 1 - ZAHTEVEK ZA IZPLAČILO;
* Obrazec 2 - STROŠKOVNIK PROJEKTA;
* Obrazec 3 – VMESNO/KONČNO POROČILO O IZVAJANJU PROJEKTA.